Dié man het dalk inligting oor aftreeoord-moordLegonya Thamsadu (Foto verskaf deur SAPD Limpopo) Die polisie in Polokwane doen ŉ beroep op enigiemand met inligting wat kan help om Legonya Thamsadu op te spoor ná die moord op die 80-jarige Jacoba Grobler. Brig. Motlafela Mojapelo, woordvoerder van die polisie, het gesê Thamsadu kan moontlik die polisie bystaan met inligting vir hul ondersoek. Grobler is op 21 September omstreeks 11:30 dood aangetref in haar huis by die Koraal-aftreeoord in Polokwane. ŉ Vriend het op haar liggaam afgekom en die polisie ontbied. Sy is vermoedelik met ŉ stomp voorwerp aangeval en haar skootrekenaar en selfoon word vermis. “Die polisie doen nou ŉ beroep op Legonya Thamsadu om by die Polokwane-polisiestasie aan te meld of die naaste polisiestasie dadelik te kontak, omdat hy die polisie vermoedelik met hul ondersoek kan bystaan,” het Mojapelo bygevoeg. Die polisie ondersoek ŉ saak van moord en huisroof. Enigiemand met inligting oor Thamsadu kan brig. James Esbach kontak by 082 576 0743.